|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh) |
| **Hefyd yn Bresennol:** | DBG/DD Claire Parmenter (DBG/DD)PGC/DD Vicki Evans (PGC/DD)Claire Bryant, SCHTh (CB)Yr Arolygydd Chris Neve, Swyddog Staff (CN)Y Rhingyll Andrew Williams, Swyddog Staff (AW)Mair Harries, Swyddog Cymorth Gweithredol (MH) |
| **Ymddiheuriadau:** | Y Prif Gwnstabl Mark Collins (PG)Carys Morgans, Pennaeth Staff, SCHTh (PS)Beverley Peatling, Prif Swyddog Ariannol, SCHTh (PSA)Edwin Harries, Cyfarwyddwr Ariannol (CA) |



**Cyfarfod: Bwrdd Plismona**

**Lleoliad: Ystafell Gynadledda SCHTh**

**Dyddiad: 13 Mehefin 2019**

**Amser: 09:00 – 11:45**



|  |
| --- |
| **CRYNODEB O’R CAMAU GWEITHREDU O GYFARFOD 21/05/2019** |
| **Rhif y Cam Gweithredu** | **Crynodeb o’r Cam Gweithredu** | **I’w symud yn ei flaen gan** |
| **PB 2421** | **MH i drefnu bod CHTh yn mynd i un o sioeau teithiol y Prif Swyddogion.**  | **Wedi’i gwblhau** |
| **PB 2422** | **CHTh i ymgysylltu â MH a CN mewn perthynas â diweddariadau ynghylch penawdau newyddion yr hoffai eu cynnwys yn y diweddariad am ymgyrchoedd.**  | **Wedi’i gwblhau** |
| **PB 2423** | **Y DBG/DD i roi diweddariad i’r Bwrdd ynglŷn â datblygiadau yng nghyfarfod nesaf y Bwrdd Plismona.**  | **Wedi’i gwblhau** |
| **PB 2424** | **Y PS i ymgysylltu â Catrin Howells-Lloyd SCHTh mewn perthynas ag ymateb SCHTh i Ddatganiad Heddwch Eisteddfod yr Urdd eleni.**  | **Wedi’i gwblhau** |
| **PB 2425** | **SC i ystyried y Gofyniad Data Blynyddol a dosbarthiadau eraill heddluoedd Cymru er mwyn sicrhau cysondeb o ran categoreiddio.**  | **I’w gwblhau erbyn 4 Gorffennaf**  |
| **PB 2426** | **SC i sicrhau bod pecyn rheoli yr adran Adnoddau Dynol yn nodi swyddi sy’n cael eu hariannu gan gronfeydd wrth gefn mewnol yn gywir.**  | **I’w gwblhau erbyn 4 Gorffennaf** |
| **PB 2427** | **Awgrymodd y PSA y dylid dileu absenoldebau hirdymor o 12-18 mis o’r data absenoldeb oherwydd cytunwyd bod achosion penodol yn cam-ystumio’r darlun cyffredinol.** | **I’w gwblhau erbyn 4 Gorffennaf** |
| **PB 2428** | **Yr Heddlu i ymateb i adroddiad PEEL SCHTh.**  | **Yr Heddlu** |

|  |
| --- |
| **CRYNODEB O’R PENDERFYNIADAU O GYFARFOD 13/06/2019** |
| **PB T2 94** | **Cytunodd y Bwrdd i roi cytundeb newydd ar gyfer gwasanaethau arlwyo ym Mhencadlys yr Heddlu i gwmni Gegin Fach y Wlad am gyfnod o 3 blynedd gan gychwyn ar 30 Medi 2019.** | **Caffael** |
| **PB T2 95** | **Cefnogodd y CHTh benderfyniad i adnewyddu’r cytundeb ar gyfer cymorth Oracle am gyfnod o ddwy flynedd o 5 Awst 2019 am gyfanswm o £123,562.82.** | **Caffael** |
| **PB T2 96** | **Cefnogodd y CHTh benderfyniad i adnewyddu’r cytundeb archwilio mewnol gyda TIAA am gyfnod o 2 flynedd o 1 Ebrill 2019 am gyfanswm o £115,200.** | **Caffael** |
| **PB T2 97** | **Cefnogodd y CHTh benderfyniad i ymrwymo i gytundeb 3 blynedd gyda chwmni SailPoint i gefnogi Office 365 â pharatoadau am gyfanswm o £134,667.** | **Caffael** |
| **PB T2 98** | **Cefnogodd y CHTh benderfyniad i roi’r cytundeb ar gyfer cyflenwi cardiau tanwydd i gwmni AllStar Business Solutions Cyf am gyfnod o 2 flynedd.** | **Caffael** |
| **PB T2 99** | **Penderfynodd y CHTh beidio cyfrannu £10,000 i’r**  **Llinell Gymorth Genedlaethol Caethwasiaeth Fodern.** | **SCHTh** |

**2. Cofnodion Cyfarfodydd Blaenorol**

Dywedodd y PGC/DD bod elfennau o’i diweddariadau ar Ymateb Plismona Strategol ac Iechyd Meddwl yng nghyfarfod y Bwrdd Plismona ar 21 Mai angen eu diwygio cyn i’r cofnodion ar gyfer y cyfarfod hwnnw gael eu cyhoeddi ar wefan Swyddfa Comisiynydd yr Heddlu a Throseddu (SCHTh).

**Cam Gweithredu: Y PGC/DD i ddiwygio adrannau ymateb plismona strategol ac iechyd meddwl cofnodion cyfarfod 21 Mai y Bwrdd Plismona cyn eu cyhoeddi.**

O ganlyniad i’r cyfeiriad at Dimoedd Brysbennu Iechyd Meddwl a Chaffis Gofal Argyfwng o fewn ardal Heddlu Dyfed-Powys, cafwyd trafodaeth ynghylch cyllid ar gyfer y rhaglenni. Nodwyd fod Caffis Gofal Argyfwng yn cael eu hariannu gan Lywodraeth Cymru, tra bod y taliadau ar gyfer y Timoedd Brysbennu’n cael eu rhannu rhwng Llywodraeth Cymru a Heddlu Dyfed-Powys. Dywedodd y PGC/DD fod argymhelliad cenedlaethol wedi’i wneud am i Lywodraeth Cymru yn unig ariannu’r Timoedd Brysbennu er mwyn gwella gwasanaethau iechyd meddwl cenedlaethol. Gofynnodd y CHTh am drosolwg o’r datblygiadau hyn i’w alluogi i ysgrifennu at Weinidog Iechyd Cymru ynglŷn â’r mater.

**Cam Gweithredu: CHTh i dderbyn adroddiad adolygu Llywodraeth Cymru ar iechyd meddwl ac atal hunanladdiad.**

**Cam Gweithredu: CHTh i ysgrifennu llythyr at y Gweinidog dros Iechyd a Gwasanaethau Cymdeithasol, Vaughan Gething AC, mewn perthynas ag ariannu darpariaeth Iechyd Meddwl yng Nghymru.**

Cafwyd trafodaeth hefyd am y ddarpariaeth gyfredol o ran Canolfannau Cyfeirio Ymosodiadau Rhyw yng Nghymru. Cytunwyd y byddai CHTh yn ysgrifennu at y Gweinidog Iechyd i fynegi barn nad yw’r ddarpariaeth gyfredol yn bodloni anghenion Heddlu Dyfed-Powys.

**Cam Gweithredu: Alison Perry, y Cyfarwyddwr Comisiynu, i ysgrifennu llythyr at y Gweinidog dros Iechyd a Gwasanaethau Cymdeithasol, Vaughan Gething AC, mewn perthynas â darpariaeth Canolfannau Cyfeirio Ymosodiadau Rhyw yng Nghymru.**

**3. Diweddariad y Prif Gwnstabl**

**Diweddariadau Gweithredol**

Rhoddodd y DBG/DD amrediad o ddiweddariadau gweithredol, gan gynnwys digwyddiad domestig perygl uwch yn Rhydaman lle sicrhaodd swyddogion dystiolaeth berthnasol a arweiniodd at gyhuddiad, ac achosion ymosodiadau rhyw yn Llanbedr Pont Steffan a arweiniodd at arestio a chyhuddo unigolyn.

Cafwyd trafodaeth mewn perthynas ag amharodrwydd Gwasanaeth Erlyn y Goron i ddefnyddio darnau ffilm a recordiwyd ar gamerâu corff mewn achosion llys oherwydd cyfyngiadau o ran amser a chyfleusterau. Nodwyd bod y PGC/DD yn ymgysylltu â chynrychiolwyr o Wasanaeth Erlyn y Goron er mwyn datrys y mater.

**Diweddariadau Sefydliadol**

Nodwyd bod tri swyddog wedi’u gwahardd o’r gwaith ar hyn o bryd tra bod ymchwiliadau’n cael eu cynnal.

Dywedodd y DBG/DD bod Datganiad Rheoli’r Heddlu Heddlu Dyfed-Powys wedi’i gyflwyno i Arolygiaeth Heddluoedd a Gwasanaethau Tân ac Achub (AHGTAEM) ar 31 Mai.

Symudodd y drafodaeth yn ei blaen at y Datganiad Rheoli Cofnodion (DRhC), gyda’r DBG/DD yn dweud bod y broses gaffael yn mynd rhagddi. Amcangyfrifwyd y byddai HDP mewn sefyllfa i wobrwyo’r cytundeb erbyn diwedd 2019.

Dywedodd y DBG/DD y byddai Arweinydd Effeithlonrwydd AHGTAEM yn ymweld â Heddlu Dyfed-Powys ar 17 Mehefin i drafod eu gwaith cyfredol mewn perthynas â galw. Nodwyd bod Prif Swyddogion Heddlu Dyfed-Powys wedi ymweld â Heddlu Gogledd Cymru er mwyn dysgu o’u dadansoddiad o alw.

Cododd CHTh y mater o’r Ddesg Fregusrwydd yng Nghanolfan Gyfathrebu’r Heddlu. Holodd CHTh pa un ai a fyddai hyn yn arwain at fwy o waith ar gyfer swyddogion rheng flaen. Dywedodd y PGC/DD mai diben y Ddesg Fregusrwydd oedd gwella cofnodi troseddau yn hytrach na chefnogi lleihau llwyth gwaith. Dywedodd y PGC/DD hefyd bod Heddlu Dyfed-Powys yn disgwyl adborth ynglŷn â’r Ddesg Fregusrwydd gan swyddogion rheng flaen er mwyn sicrhau bod dioddefwyr yn cael eu cefnogi’n briodol.

Dywedodd y DBG/DD bod adolygiad o strwythur y Tîm Gwella Parhaus wedi cynnwys digwyddiad cyfranogiad staff ar 28 Mai er mwyn ceisio eu barn. Dywedwyd wrth y Bwrdd y byddai strwythur drafft wedi’i ddiwygio’n cael ei baratoi erbyn yr wythnos yn cychwyn 17 Mehefin.

Byddai’r achos busnes ar gyfer y prosiect gweithio ystwyth yn cael ei gyflwyno i’r Grŵp Prif Swyddogion ar 26 Mehefin ar gyfer ystyriaeth. Awgrymodd CHTh y gellid defnyddio SCHTh i dreialu cynlluniau ar gyfer gweithio ystwyth ar ran Heddlu Dyfed-Powys gan fod sawl aelod staff eisoes yn gweithio o leoliadau eraill yn rheolaidd.

Cyflwynodd y DBG/DD drosolwg byr o gyfathrebiadau Heddlu Dyfed-Powys a chysylltiad â staff, gan ganolbwyntio ar Sioeau Teithiol y Prif Swyddogion, a gynhaliwyd mewn gorsafoedd ledled yr ardal heddlu ddiwedd mis Mai a dechrau mis Mehefin. Roedd y sioeau teithiol yn gyfle i Brif Swyddogion dderbyn adborth ac awgrymiadau ar gyfer gwella gan swyddogion a staff. Nodwyd y bydd y Prif Swyddogion yn cynhyrchu blog fideo sy’n amlinellu’r prif faterion a godwyd gan staff, a’r camau y byddant yn cymryd er mwyn rhoi newidiadau ar waith. Cytunodd y DBG/DD i rannu’r adborth a dderbyniwyd gyda’r CHTh. Cafwyd trafodaeth ynghylch negeseuon Heddlu Dyfed-Powys ar gyfryngau cymdeithasol, gyda’r DBG/DD yn sôn bod Polisi Digidol newydd yn cael ei lunio ar gyfer yr heddlu.

**Cam Gweithredu: Prif Swyddogion i rannu pryderon y tynnwyd sylw atynt gan swyddogion a staff yn ystod Sioe Deithiol y Prif Swyddogion gyda’r CHTh.**

**4. Diweddariad y CHTh**

**Lleol**

Diweddarodd y CHTh y Bwrdd ynghylch sawl Diwrnod Ymgysylltu Cymunedol yr oedd wedi’u cynnal ar draws yr ardal heddlu, gan gynnwys y Drenewydd ac Aberaeron. Hefyd, rhoddodd y CHTh wybod i’r Bwrdd am ddigwyddiadau ymgysylltu, gan gynnwys cyfarfod gyda Chymdeithas Ddinesig Crucywel a’r Cylch i drafod tueddiadau ac ystadegau trosedd cymunedol a digwyddiad a arweiniwyd gan Brifysgol Aberystwyth yng Ngŵyl y Gelli.

Cafwyd trafodaeth ynghylch cyllid ar gyfer grwpiau cymunedol yn dilyn cyfarfod CHTh â Phrif Weithredwr Cyngor Sir Gaerfyrddin. Holodd y PGC/DD pa un ai a fyddai cyfle i gysylltu cyllid o’r fath â phrosiectau Profiadau Niweidiol yn Ystod Plentyndod Heddlu Dyfed-Powys. Cafwyd trafodaeth fer ynghylch ymateb Partneriaethau Diogelwch Cymunedol rhanbarthol i’r cyllid sydd ar gael gan SCHTh, gyda’r CHTh yn mynegi rhwystredigaeth nad oedd unrhyw gynigion wedi’u derbyn. Dywedodd y CHTh y byddai’r arian yn cael ei bennu yn awr drwy Brif Arolygwyr Heddlu Dyfed-Powys o bob Uned Reoli Sylfaenol (URS).

**Cenedlaethol**

Diweddarodd y CHTh y Bwrdd ynghylch sawl ymrwymiad cenedlaethol, gan gynnwys ei bresenoldeb yng Nghyfarfod Cyffredinol Cymdeithas Comisiynwyr yr Heddlu a Throseddu ar 22 Mai, a’i ymateb i Neges Heddwch yr Urdd yn Eisteddfod yr Urdd Bae Caerdydd.

**5. Eitemau Sefydlog**

**a) Diogelu Data**

Dywedodd y DBG/DD fod gan Heddlu Dyfed-Powys ddau gyfeiriad gorfodol i Swyddfa’r Comisiynydd Gwybodaeth mewn perthynas ag achosion o dorri rheoliadau diogelu data. Roedd yr adroddiad a gyflwynwyd gan Uned Diogelu Data Heddlu Dyfed-Powys yn cynnwys rhestr o ddigwyddiadau agored rhwng 1 Ionawr 2019 a 31 Mai 2019.

Ceisiodd y CHTh sicrwydd ynghylch amseroldeb ymchwiliadau sy’n gysylltiedig â thorri rheoliadau diogelu data a gynhelir gan Adran Safonau Proffesiynol Heddlu Dyfed-Powys. Dywedodd y DBG/DD ei bod hi’n adolygu pob achos yn wythnosol gydag uwch aelodau staff yr Adran Safonau Proffesiynol, a bod rhai achosion penodol yn mynd rhagddynt yn araf am amryw o resymau, gan gynnwys adolygiad gan Swyddfa Annibynnol Ymddygiad yr Heddlu. Cafwyd trafodaeth fer ynglŷn â swyddogion a staff yr heddlu’n camddefnyddio systemau’r heddlu, gyda’r CHTh a’r PGC/DD yn holi pa un ai a oes angen eu haddysgu am ganlyniadau a chosbau defnydd amhriodol.

**6. Materion i’w Trafod**

**a) Hyder Cyhoeddus**

Dywedodd y PGC/DD bod hyder y cyhoedd yn yr heddlu, gan gynnwys Heddlu Dyfed-Powys, wedi gostwng. Dywedodd y PGC/DD bod hyn yn destun pryder i dîm cyfathrebu’r heddlu gan fod Heddlu Dyfed-Powys yn heddlu bach sy’n canolbwyntio ar y gymuned, gyda phwyslais mawr ar ymgysylltu â chymunedau mewn gwahanol fformatau. Nodwyd y byddai Bwrdd Cysylltu Cymunedau’n cael ei sefydlu o fewn Strwythur Llywodraethu Heddlu Dyfed-Powys, sydd newydd ei gyhoeddi, a fydd yn cael ei gadeirio ar y cyd gan y DBG/DD a’r PS. Bydd y Bwrdd yn edrych i weld pa un ai a yw Heddlu Dyfed-Powys yn deall canfyddiad y cyhoedd o’r Heddlu, a beth all Heddlu Dyfed-Powys wneud er mwyn sicrhau ei fod yn cyfathrebu’n well â phreswylwyr. Dywedodd y DBG/DD fod Rheolwr Cyfathrebu’r Heddlu, Emma Northcote, yn creu Pecyn Cymorth ar gyfer Ymgysylltu â Bröydd er mwyn cefnogi datblygiadau plismona bro parhaus. Bydd y pecyn yn cael ei gyflwyno i’r Grŵp Prif Swyddogion ym mis Medi 2019.

Dywedodd y PGC/DD wrth y Bwrdd fod cynrychiolydd o Dîm Cyfathrebu Heddlu Avon a Gwlad yr Haf wedi cynnal adolygiad gan gymheiriaid o Dîm Cyfathrebu Heddlu Dyfed-Powys, a’i fod wedi canfod bod llawer iawn o gynnwys yn cael ei gyflwyno gan dîm bach iawn. Trafododd y Bwrdd gapasiti timoedd ymgysylltu Heddlu Dyfed-Powys a’r CHTh, gan gydnabod bod hyn yn cael ei lesteirio gan y galw parhaus am y wasg brintiedig o fewn Heddlu Dyfed-Powys, ynghyd â chynyddu presenoldeb yr heddlu ar-lein.

Dywedodd CB wrth y Bwrdd fod blaenraglen waith ar gyfer y Bwrdd Plismona wedi’i strwythuro’n thematig i adlewyrchu’r Cynllun Heddlu a Throseddu er mwyn sicrhau bod ystyriaeth ddyledus wedi’i rhoi i bob blaenoriaeth.

**7. Materion i’w Trafod**

**a) Cytundeb ar gyfer Gwasanaeth Arlwyo**

Roedd Cyfarwyddwr Ystadau Swyddfa Comisiynydd yr Heddlu a Throseddu’n bresennol yn y cyfarfod er mwyn cyflwyno adroddiad ar y cytundeb ar gyfer gwasanaeth arlwyo. Dywedodd y CY fod y cytundeb cyfredol yn dod i ben ar 29 Medi 2019 a bod y darparwr presennol, Gegin Fach y Wlad, wedi dal y cytundeb ers 2013. Roedd ymarfer tendr wedi’i gynnal, a arweiniodd at argymhelliad i wobrwyo cytundeb newydd i’r darparwr presennol, Gegin Fach y Wlad, am 3 blynedd o 30 Medi 2019 gyda’r dewis o 3 cyfnod estyniad blynyddol.

**Penderfyniad: Cytunodd y Bwrdd i roi cytundeb newydd ar gyfer gwasanaethau arlwyo ym Mhencadlys yr Heddlu i gwmni Gegin Fach y Wlad am gyfnod o 3 blynedd gan gychwyn ar 30 Medi 2019.**

**b) Wythnos o Weithredu yn Erbyn Troseddau Gwledig a Throseddau Cefn Gwlad**

Cydnabu’r Bwrdd lythyr gan Gyngor Cenedlaethol Prif Swyddogion yr Heddlu ynglŷn â’u Hwythnos o Weithredu yn Erbyn Troseddau Gwledig a Throseddau Cefn Gwlad, sy’n cychwyn ar 6 Hydref 2019. Dywedodd CHTh ei fod eisoes wedi trafod yr ohebiaeth hon gydag arweinydd Tîm Troseddau Gwledig Heddlu Dyfed-Powys, ac roedd yn fodlon â chynlluniau’r Heddlu.

Cafwyd trafodaeth fer ynghylch y cerbydau Ford Ranger a gafwyd ar gyfer y Tîm Troseddau Gwledig, sydd wedi disodli cerbydau Kuga safonol Heddlu Dyfed-Powys. Dywedodd y PGC/DD bod y penderfyniad hwn wedi’i wneud oherwydd bod data’r system rheoli fflyd wedi dangos y byddai’r newid yn cyflawni arbedion effeithlonrwydd economaidd.

**Cam Gweithredu: Tîm Ymgysylltu SCHTh i gynnwys** **Wythnos o Weithredu yn Erbyn Troseddau Gwledig a Throseddau Cefn Gwlad Cyngor Cenedlaethol Prif Swyddogion yr Heddlu yn ei flaenraglen waith ar gyfer y flwyddyn.**

**Cam Gweithredu: Gofynnir am i ddiweddariad ynghylch Troseddau Gwledig gael ei roi yng nghyfarfod y Bwrdd Plismona ar 18 Hydref yn dilyn Wythnos o Weithredu yn Erbyn Troseddau Gwledig a Throseddau Cefn Gwlad Cyngor Cenedlaethol Prif Swyddogion yr Heddlu.**

**c) Cytundeb ar gyfer cymorth Oracle**

Cydnabu’r Bwrdd grynodeb o gytundeb ar gyfer cymorth Oracle. Argymhellwyd y dylai Heddlu Dyfed-Powys adnewyddu’r cytundeb am ddwy flynedd am bris o £123,562.82.

Nodwyd fod cyllid ar gyfer y cytundeb cymorth wedi’i gynnwys yng nghyllideb cymorth a chynnal systemau TGCh.

**Penderfyniad: Cefnogodd y CHTh benderfyniad i adnewyddu’r cytundeb ar gyfer cymorth Oracle am gyfnod o ddwy flynedd o 5 Awst 2019 am gyfanswm o £123,562.82.**

**ch) Cytundeb ar gyfer Gwasanaeth Archwilio Mewnol**

Cydnabu’r Bwrdd grynodeb o gytundeb ar gyfer gwasanaeth archwilio mewnol Cymru gyfan. Argymhellwyd y dylid rhoi cytundeb newydd i’r darparwr presennol, TIAA, am 2 flynedd. Cychwynnodd y cytundeb ar 1 Ebrill 2019, gyda’r dewis ar gyfer 2 gyfnod estyniad blynyddol. Nodwyd mai £115,200 oedd rhan Heddlu Dyfed-Powys o’r cytundeb.

**Penderfyniad: Cefnogodd y CHTh benderfyniad i adnewyddu’r cytundeb archwilio mewnol gyda TIAA am gyfnod o 2 flynedd o 1 Ebrill 2019 am gyfanswm o £115,200.**

**d) Cytundeb SailPoint**

Cydnabu’r Bwrdd grynodeb o gytundeb ar gyfer prynu SailPoint IdentityNow i gefnogi paratoadau ar gyfer cyflwyno Office 365. Argymhellwyd y dylid gwobrwyo’r pryniant ar gytundeb tair blynedd i SoftCat. Nodwyd bod arian wedi’i bennu ar gyfer gweithredu’r datrysiad a chymorth parhaus o’r gyllideb refeniw a’r cynnig tyfiant cyllideb refeniw TGCh. Gofynnodd CHTh i’r PSA sicrhau bod y cyllidebau priodol yn cael eu defnyddio.

**Cam Gweithredu: Y PSA i ystyried cytundeb SailPoint i fod yn glir.**

**Penderfyniad: Cefnogodd y CHTh benderfyniad i ymrwymo i gytundeb 3 blynedd gyda SoftCat i gefnogi Office 365 â pharatoadau am gyfanswm o £134,667.**

**dd) Cytundeb ar gyfer Cyflenwi Cardiau Tanwydd**

Cydnabu’r Bwrdd gytundeb ar gyfer cyflenwi cardiau tanwydd. Argymhellwyd y dylid rhoi cytundeb newydd i’r cyflenwr presennol, AllStar Business Solutions Cyf, am 2 flynedd gyda’r dewis o hyd at 3 cyfnod estyniad blynyddol. Nodwyd mai’r cyfanswm a wariwyd ar draws canolfannau cost yr Heddlu ar gyfer tanwydd oedd £831,000 yn 2018/19.

Holodd CHTh ynghylch cynlluniau Heddlu Dyfed-Powys i leihau costau tanwydd ar draws yr Heddlu. Dywedwyd wrtho fod data’r system rheoli fflyd yn cynorthwyo’r Heddlu i ddeall sut mae eu cerbydau’n cael eu defnyddio, a bod hynny eisoes wedi hysbysu rhai gostyngiadau o ran y fflyd. Cafwyd trafodaeth fer ynghylch manteision cyflwyno ceir trydan i fflyd yr Heddlu, a chydnabu’r Bwrdd bod y mater yn cael ei ddatblygu gan y gweithgor fflyd a’r Bwrdd Ystadau.

**Penderfyniad: Cefnogodd y CHTh benderfyniad i roi’r cytundeb ar gyfer cyflenwi cardiau tanwydd i gwmni AllStar Business Solutions Cyf am gyfnod o 2 flynedd.**

**8. Unrhyw Fusnes Arall**

**a) Llinell Gymorth Genedlaethol Caethwasiaeth Fodern**

Trafododd y Bwrdd gais cenedlaethol ar gyfer pob SCHTh i gyfrannu £10,000 i gefnogi parhad Llinell Gymorth Caethwasiaeth Fodern y DU. Cytunodd y Bwrdd â phenderfyniad y CHTh i beidio â chefnogi gan nad oedd modd iddynt gyfiawnhau swm y cyfraniad o gyllideb Heddlu Dyfed-Powys.

**Penderfyniad: Penderfynodd y CHTh beidio cyfrannu £10,000 i’r Llinell Gymorth Genedlaethol Caethwasiaeth Fodern.**

**b) Adroddiad y Panel Sicrhau Ansawdd ac Adroddiad y Panel Gwarediadau y Tu Allan i’r Llys**

Soniodd y CHTh am adroddiadau a dderbyniwyd gan y ddau Banel o’u gwaith diweddar. Cafwyd trafodaeth ynghylch derbyn adborth priodol i adroddiadau’r Panel Sicrhau Ansawdd a’r Panel Gwarediadau y Tu Allan i’r Llys. Rhoddodd y PGC/DD gyngor ynghylch pa reng y dylid cyfeirio’r adroddiadau atynt, ac anogodd CB i ymgysylltu â hi pan nad oedd ymatebion yn cael eu derbyn. Hefyd, anogodd CHTh CB i sicrhau bod adborth yn cael ei gyflwyno i’r unigolion a oedd wedi gwneud yr argymhelliad ar ôl ei dderbyn.

**c) Braenaru**

Nodwyd bod Cyfarwyddwr Comisiynu SCHTh wedi mynegi pryderon mewn perthynas â’r gwasanaeth dargyfeirio’n cael ei frandio fel rhaglen troseddwyr cam-drin domestig pan nad yw wedi’i sefydlu i fod yn wasanaeth wedi’i deilwra ar gyfer cefnogi’r rhaglen ymddygiad troseddwyr yn arbennig ar ôl cyfeiriad yn Natganiad Rheoli’r Heddlu.

Cydnabu bod trafodaethau’n parhau er mwyn asesu pa un ai a fyddai angen i Heddlu Dyfed-Powys/SCHTh gomisiynu gwasanaeth troseddwyr cam-drin domestig wedi’i deilwra yn y dyfodol. Cydnabu y byddai angen mwy o arian ar gyfer unrhyw wasanaethau ychwanegol drwy’r praesept gan na ddisgwylir rhagor o gyllid llywodraeth ganolog ar gyfer plismona. Dywedodd CHTh nad oedd unrhyw awydd ganddo i gynyddu’r praesept yn sylweddol yn 2020/21, ac y dylai’r Heddlu ystyried hyn ochr yn ochr â’i baratoadau ar gyfer y setliad ariannol a gosod y gyllideb ar gyfer y flwyddyn nesaf.

|  |
| --- |
| **CRYNODEB O’R CAMAU GWEITHREDU O GYFARFOD 13/06/2019** |
| **Rhif y Cam Gweithredu** | **Crynodeb o’r Cam Gweithredu** | **I’w symud yn ei flaen gan** |
| **PB 2429** | **Y PGC/DD i ddiwygio adrannau ymateb plismona strategol a iechyd meddwl cofnodion cyfarfod 21 Mai y Bwrdd Plismona cyn eu cyhoeddi.** | **MH a’r PGC/DD**  |
| **PB 2430** | **CHTh i dderbyn adroddiad adolygu Llywodraeth Cymru ar iechyd meddwl ac atal hunanladdiad.** | **MH** |
| **PB 2431** | **CHTh i ysgrifennu llythyr at y Gweinidog dros Iechyd a’r Gwasanaethau Cymdeithasol, Vaughan Gething AC, mewn perthynas ag ariannu darpariaeth Iechyd Meddwl yng Nghymru.** | **CHTh** |
| **PB 2432** | **Alison Perry, y Cyfarwyddwr Comisiynu, i ysgrifennu llythyr at y Gweinidog dros Iechyd a Gwasanaethau Cymdeithasol, Vaughan Gething AC, mewn perthynas â darpariaeth Canolfannau Cyfeirio Ymosodiadau Rhyw yng Nghymru.** | **CC** |
| **PB 2433** | **Prif Swyddogion i rannu pryderon y tynnwyd sylw atynt gan swyddogion a staff yn ystod Sioe Deithiol y Prif Swyddogion gyda’r CHTh.** | **Yr Heddlu** |
| **PB 2434** | **Tîm Ymgysylltu SCHTh i gynnwys Wythnos o Weithredu yn Erbyn Troseddau Gwledig a Throseddau Cefn Gwlad Cyngor Cenedlaethol Prif Swyddogion yr Heddlu yn ei flaenraglen waith ar gyfer y flwyddyn.**  | **Tîm Ymgysylltu SCHTh** |
| **PB 2435** | **Gofynnir am i ddiweddariad ynghylch Troseddau Gwledig gael ei roi yng nghyfarfod y Bwrdd Plismona ar 18 Hydref yn dilyn Wythnos o Weithredu yn Erbyn Troseddau Gwledig a Throseddau Cefn Gwlad Cyngor Cenedlaethol Prif Swyddogion yr Heddlu.** | **MH** |
| **PB 2436** | **Y PSA i ystyried cytundeb SailPoint i fod yn glir.**  | **PSA** |